**З А П И С Н И К**

Заједничког састанка чланова Академије медицинских наука Српског лекарског друштва(АМН СЛД) и Академије инжењерских наука Србије (АИНС) одржаног 26. фебруара 2020. године у 11 часова у просторијама Српског лекарског друштва у Београду.

Седници је председавала председник Академије, проф. др Љубица Ђукановић.

Предложен је и усвојен је следећи

 ДНЕВНИ РЕД:

1. Потписивање протокола о сарадњи између две Академије
2. План активности
3. Разно

Састанку су присуствовали испред Академије инжењерских наука:

1. Проф. Бранко Ковачевић, председник АИНС
2. Проф. Мирољуб Аџић, потпредседник АИНС
3. Проф. Милољуб Смиљанић, генерални секретар АИНС
4. Проф Александар Гајић, заменик генералног секретара
5. .

Састанку су присуствовали испред Академије медицинских наука СЛД и испред СЛД:

1. Академик Радоје Чоловић, председник СЛД
2. Проф. др Љубица Ђукановић, председник АМН СЛД
3. Проф. Павле Миленковић, почасни председник АМН СЛД
4. Проф. др Драгољуб Стаменковић, потпредседник АМН СЛД
5. Проф. др Недељко Радловић, генерални секретар СЛД и члан АМН СЛД
6. Проф. др Нада Димковић, генерални секретар АМН СЛД

I

Обзиром да су се чланови Академија у претходном периоду усагласили са садржајем и формулацијом протокола о сарадњи и да је исти прихваћен од стране председништва Академије, приступило се потписивању документа од стране председника СЛД, академика проф. др Радоја Чоловића и проф. др Љубице Ђукановић (СЛД и АМН СЛД) и проф. Бранка Ковачевића (АИНС).

Заједничке фотографије овог свечаног чина биће постављене на интернет страну Академија.

 II

На састанку је договорено да се две Академије међусобно обавештавају о свим активностима путем електронске поште а упућен је и позив од стране представника АИНС представницима АМН СЛД да присуствују годишњој скупштини која се планира за 25. март 2020. На скупштини, где се представља план активности у наредном периоду, приказаће се и план заједничких активности две академије

Као прва активност планира се панел под називом 'Инжењерство у медицини' где ће по три представника ових академија изложити своја искуства и објаснити значај сарадње инжењера и лекара и међусобне повезаности ове две академије. Цео скуп ће бити медијски адекватно испраћен.

У плану је и покушај успостављања контакта са Министарством за науку где би се представила постојећа идеја о законској регулативи националних научно-истраживачких и струковних академија по угледу на искуства у свету и у окружењу. као и о дефинисању критеријума ко може понети назив 'Академија'. У вези са тиме, направио би се предлог Министарсву о регулисању ових питања и заједно размотрио са представницима ресорног Министарства.

 III

Дат је предслог да чланови Академија користе то звање у својој афилијацији.

Такође, било је говора о чланству као и о томе да неактивни чланови Академија не улазе у кворум код одлучивања а да се обавезе чланова из групе '80+' ослободе обавеза и да им активности буду на добровољној бази (искусто АИНС).

Састанак је завршен у 12,30 часова обиласком Музеја СЛД.

Београд, 26. фебруар 2020. Проф. др Нада Димковић

 Генерални секретар АМН СЛД